# Bolivian lippu

### Wikipedia

Bolivian lippu vuodesta 1851, suhde: 15:22

Bolivian lippu on johdettu vallankumousjohtaja Simón Bolívarin kapinalipusta. Bolívarin mukaan maa on saanut myös nimensä. Kapinalipusta ovat ottaneet vaikutteita lippuunsa myös Kolumbia, Ecuador ja Venezuela. Boliviassa sininen merta kuvaava kenttä on vaihdettu vihreään, koska maalla ei ole merenrantaa menetettyään sen satakunta vuotta sitten Chilelle. Nykyinen lippu otettiin käyttöön vuonna 1851. Lipussa värikentät ovat yhtä leveitä, toisin kuin aiemmissa lipuissa. Punainen kuvastaa kansan urheutta ja sotilaiden uhrivalmiutta, keltainen mineraalirikkauksia ja vihreä luonnon vehreyttä. Valtiolipussa lipun keskellä on Bolivian vuodelta 1888 peräisin oleva vaakuna.

Maa sai ensimmäisen lippunsa vuonna 1825, kun maa julistautui itsenäiseksi tasavallaksi. Lippu oli pystysuorasti jaettu punavihreä lippu, jossa oli viisi oliivi- ja laakeripuun oksien ympäröimää keltaista tähteä viiden alkuperäisen maakunnan merkiksi. Vuonna 1826 kentät sijoitettiin vaakatasoon ja ylimmäksi väriksi tuli keltainen edustamaan mineraalivaroja. Punainen ja vihreä jäivät edustamaan faunaa ja floraa. Keskelle sijoitettiin vaakuna. Maan lipuksi tuli vanhan lipun rinnalle uusi lippu vuonna 1836, kun perustettiin Peru-Bolivian liittovaltio. Lippu oli kokopunainen ja sen keskellä oli liittovaltioon osallistuneiden valtioiden vaakunat. Vaakunoita ympäröivät laakeripuun seppeleet.

Valtiolippu

## [muokkaa] Aiheesta muualla

- Lipun viralliset tiedot

Haettu osoitteesta http://fi.wikipedia.org../../../b/o/l/Bolivian_lippu.html

Luokat: Bolivia | Valtioiden liput

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Česky
- Deutsch
- Eesti
- Ελληνικά
- English
- Español
- Euskara
- Français
- Italiano
- עברית
- Lietuvių
- Magyar
- Nahuatl
- Nederlands
- 日本語
- Norsk (bokmål)
- Polski
- Português
- Русский
- Svenska